शाला के होनहार छात्र छात्राएं हुए पुरस्कृत
भिलाई| सेक्टर 6 स्थित बीएसपी ईएमएमएस स्कूल में वार्षिकोत्सव व पुरस्कार वितरण समारोह हुआ। कार्यक्रम के मुख्य अतिथि सीएसआर के उपमहाप्रबंधक सौरभ सिन्हा, विशिष्ट अतिथि सहायक प्रबंधक एसके मुदलियार रहे। जिन्होंने बीते सत्र की परीक्षा में अपने कक्षाओं में अव्वल आने वाले विद्यार्थियों को पुरस्कृत किया। साथ ही वर्तमान सत्र में अंतर्शाला प्रतियोगिताओं, खेलकूद में राष्ट्रीय, राज्य व शाला स्तर पर स्थान प्राप्त करने वालों को पुरस्कार दिया गया। अंत में शाला के छात्र-छात्राओं ने मनमोहक सांस्कृतिक कार्यक्रमों की प्रस्तुति दी। प्रधान अध्यापक एके चौधरी, पीटीए अध्यक्ष बहोरन साहू, उपाध्यक्ष युवराज डड़सेना व अन्य उपस्थित रहे।
hin_Deva hin_Deva